KENSINGTON TEMPLE On aika toimia!
COLIN DYE: HENGELLINEN VOIMA On aika toimia!
Kuvittele kanssani -
pikajuoksukilpailun lähtöä.
Juoksijat asettuvat lähtöviivalle.
He kyyristyvät alas ja painavat jalkansa lujasti lähtötelineisiin.
Adrenaliini virtaa suonissa.
Jokainen lihas on lämmitelty, viritetty ja verrytelty.
Jokainen jänne on pingottunut.
Korvat odottavat starttipistoolin pamausta.
Takana on tuntien, päivien, vuosien valmistautuminen.
He ovat laittaneet itsensä rääkkiin, jollaista he eivät uskoneet kestävänsä.
He ovat huippukunnossa, terävänä ja keskittyneitä.
Kaikki on tähdännyt tähän päivään ja hetkeen.
He ovat noudattaneet kurinalaisesti ohjelmaa, -
joka määrää harjoittelun, levon, henkisen valmentautumisen, -
ruokavalion, ravinnon ― kaiken.
Mutta nyt hetki on koittanut. On aika juosta, aika toimia.
Me kaikki kohtaamme sellaisia hetkiä -
elämämme kaikilla alueilla.
Ja kaikissa pyrkimyksissä täytyy tulla hetki, aika toimia.
Aika hakea kurssille.
Aika soittaa puhelu.
Aika ostaa talo, tehdä investointi.
Aika käydä työhaastattelussa. Aika kertoa ystävälle Kristuksesta.
Meillä on vuosien aikana monia hyviä aikomuksia, joita emme toteuta.
Olen huomannut, että aiomme vuosien ajan tehdä jotain, -
mutta emme ikinä saa sitä aikaiseksi.
Kysyn, mikä estää meitä ja mikä saa meidät tarttumaan toimeen.
Yksi suurimmista esteistä on pelko.
Onnistuuko se? Miten siihen suhtaudutaan? Tulenko hylätyksi?
Pärjäänkö, jos tulen hyväksytyksi?
Onko minusta siihen? Mitä riskejä siihen liittyy?
Joskus keskittyminen on puutteellista. On monia häiriötekijöitä.
Monia vaatimuksia.
Joskus tuntuu, että arjen rutiinit imevät meistä kaiken.
Ei ole aikaa eikä energiaa keksiä mitään uutta, -
tehdä muutoksia tai tavoitella ja saavuttaa jotain uutta.
On myös mukavaa, kun asiat sujuvat tuttua uraa.
Teen niin kuin olen aina tehnyt, entiseen tapaan.
On oikein olla pelkäämättä hintaa, joka koituu erilaisena olemisesta, -
siitä, että tekee jotain erilaista, usein jotain epätavallista.
Sillä on hintansa.
Myös motivaatiosta on sanottava muutamia asioita.
Kannattaa asettaa tavoite, joka houkuttelee ja innostaa.
Joka lupaa palkkion.
Mutta linjassa tarkoituksen kanssa.
Elämäntarkoituksen.
Tietysti tarvitaan uskoa.
Tarkoitan sillä puhtaimmillaan uskoa Jumalan Sanaan -
ja toimimista sen mukaisesti.
Mutta myös uskoa ― koska Jumala sanoo niin ―
että pystyt siihen. Sinä pärjäät!
Ja laatia konkreettinen suunnitelma, -
joka näyttää muutoksen tietyn ajan sisällä -
hyvin todellisella ja konkreettisella tavalla.
Yksityiskohtaisesti askeleet kohti tavoitetta.
Kaikkein rohkaisevinta on tehdä se yhdessä.
Solutyössämme -
keskitymme yhteiseen keskusteluun, rukoukseen ja työskentelyyn -
sekä toinen toisensa rohkaisemiseen.
On rankkaa yrittää sitä yksin.
Keskinäinen tuki ja yhteistyö samanmielisten kanssa -
tekee siitä helpompaa.
Kertomus Nikodeemuksesta Joh. 3:ssa -
osoittaa Kristuksen rakkauden -
tavoittamassa ja vetämässä jotakuta, -
joka ei vielä uskonut Häneen Messiaana, -
vetämässä häntä Jumalan valtakuntaan. Luetaan Joh. 3:1―8.
"Mutta oli mies, fariseusten joukosta, nimeltä Nikodeemus, -
juutalaisten hallitusmiehiä.
Hän tuli Jeesuksen tykö yöllä ja sanoi hänelle: -
'Rabbi, me tiedämme, että sinun opettajaksi tulemisesi on Jumalasta, -
sillä ei kukaan voi tehdä niitä tunnustekoja, joita sinä teet, -
ellei Jumala ole hänen kanssansa.' Jeesus vastasi ja sanoi hänelle: -
Totisesti, totisesti minä sanon sinulle: joka ei synny uudesti, ylhäältä, -
se ei voi nähdä Jumalan valtakuntaa'.
Nikodeemus sanoi hänelle: 'Kuinka voi ihminen vanhana syntyä?
Eihän hän voi jälleen mennä äitinsä kohtuun ja syntyä?'
Jeesus vastasi: 'Totisesti, totisesti minä sanon sinulle: jos joku ei synny -
vedestä ja Hengestä, ei hän voi päästä sisälle Jumalan valtakuntaan.
Mikä lihasta on syntynyt, on liha; -
ja mikä Hengestä on syntynyt, on henki.
Älä ihmettele, että minä sanoin sinulle: teidän täytyy syntyä uudesti, ylhäältä.
Tuuli puhaltaa, missä tahtoo, ja sinä kuulet sen huminan, -
mutta et tiedä, mistä se tulee ja minne se menee; -
niin on jokaisen, joka on Hengestä syntynyt.'"
Se, kuinka Pyhä Henki toimii -
vetäessään ihmisiä Kristuksen luo, -
pestessään heitä ja antaessaan heille -
voimaa ja uuden elämän, -
on mystistä.
Mutta ei niin mystistä, ettei Jumala käyttäisi meitä prosessissa.
Minusta se on suurin mysteeri.
Että Jumala voi varustaa meidät viisaudella, tiedolla ja voitelulla, -
että Pyhä Henki voi käyttää meitä hengellisinä kätilöinä -
uuden elämän ― valtakunnan, Jumalan, ylhäältä tulevan elämän ―
synnyttämisessä jonkun elämään.
Ensimmäisenä huomaamme, että Nikodeemus tuli Jeesuksen luo yöllä.
Toisin sanoen se oli yksityinen, miltei salainen tapaaminen.
Hän ei halunnut muiden tietävän siitä.
Miksi? No, hän oli -
fariseusten puolueesta.
Fariseukset edustivat etuoikeutettua uskonnollista johtoporrasta.
He eivät halunneet kysellä julkisesti.
Hehän olivat niitä, joilla oli kaikki vastaukset.
Heihin kohdistui uskonnollisia paineita. He olivat puhdasoppisia.
Miksi he kysyisivät mitään nöyrältä mutta voimakkaalta rabbilta, -
joka vetosi suureen määrään ihmisiä, joita ei pidetty uskonnollisina.
Fariseukset olivat ylpeitä. Heillä oli kaikki vastaukset.
Heidän asemaansa liittyi monia saavutettuja etuja.
Nikodeemus oli hallitusmies ja johtaja fariseusten keskuudessa.
Siihen liittyi taloudellisia, yhteiskunnallisia -
ja muita asemaan liittyviä seikkoja.
Hän ei halunnut menettää asemaansa.
Se on mielenkiintoista, sillä puhdas- oppisuutta esiintyy yhä edelleen.
Se ei ole niinkään teologista tai uskonnollista, vaan sosiaalista.
Se painostaa meitä mukautumaan tämän ajan ideologioihin.
Ne ovat liberaaleja, ei-kristillisiä, jopa antikristillisiä.
Monet eivät uskalla ottaa riskiä.
He eivät uskalla paljastaa, -
että he saattavat olla kiinnostuneita kristinuskosta.
Niinpä he tulevat luoksesi salaa.
Sinun täytyy olla käytettävissä.
Seuraavaksi näemme, -
että Nikodeemus aloittaa sanomalla: "Me tiedämme, -
että olet Jumalan asettama opettaja. Me tiedämme."
Olen huomannut, että valtaosa niistä, -
jotka ovat valmiit keskustelemaan tästä, tietävät jo jotain.
Se on prosessi. Sen täytyy olla jotain suotuisaa kristinuskosta.
Ehkä se on elämäsi. Hän saattaa sanoa: -
"Tiedän, että olet erilainen. Sinussa on jotain erilaista."
Ei tarvitse yrittää tehdä vaikutusta. Ole vain oma itsesi Kristuksessa.
Se voi olla muutos, jos ihminen tunsi sinut aiemmin -
ja näkee sinut nyt. Hän huomaa positiivisen muutoksen.
Tai ehkä hän on törmännyt johonkin, mikä on tehnyt häneen vaikutuksen.
Hän on kuullut sanottavan tai kerrottavan jotain.
Hän on tavannut jonkun. Tavallisesti ajan myötä -
hänen tarkkailtuaan, ajateltuaan ja oivallettuaan on herännyt uteliaisuus.
"Tässä täytyy olla jotain enemmän."
Hän tietää jotain ja haluaa kuulla lisää.
Nikodeemus sanoi: "Me tiedämme, että olet Jumalan lähettämä opettaja."
Hän edusti tiettyä katsantokantaa, näkökulmaa.
Jokaisella on omat uskomuksensa.
Ne edustavat tavalla tai toisella virallista koulukuntaa.
Ota selville, mihin ihminen uskoo.
Jeesus tiesi tarkalleen Nikodeemuksen taustan.
Niinpä Hän kohdisti vastauksensa -
tarkasti Nikodeemuksen tilanteeseen.
Voimme olettaa myös, että jokainen ihminen -
tietää syvällä sisimmässään kolme asiaa.
Hän ei välttämättä myönnä sitä. Raamattu sanoo, -
että epäuskoinen maailma tukahduttaa totuuden.
Mutta tukahdutettunakin totuus on yhä olemassa.
Hän tietää, että Jumala on olemassa, -
sillä todiste Jumalan olemassaolosta on selvästi nähtävillä luomakunnassa.
Raamattu sanoo Room. 1:ssä, että Jumalan ikuinen voima ja jumalisuus -
ovat nähtävissä luomakunnassa.
Toki on olemassa hyvin älykkäitä vastaväitteitä -
ateisteilta ja kosmologeilta -
ja niiltä, jotka perustelevat, miten maailmankaikkeus voi syntyä tyhjästä.
Mutta he eivät itsekään oikeasti usko siihen.
Mutta valtaosa ihmisistä tietää syvällä sisimmässään, jos he vain -
pysähtyvät miettimään ja ovat rehellisiä, että Jumala on olemassa.
He ymmärtävät myös moraalin.
Jumalan laki on kirjoitettu heidän sydämiinsä. He tietävät, -
että on olemassa oikea ja väärä.
Se on suurimpia todisteita Jumalan olemassaolosta.
Mikään muu ei selitä käsitystä oikeasta ja väärästä paitsi Jumala.
Siitä on esimerkkejä uskoa puolustavassa materiaalissamme.
Kolmanneksi he tietävät olevansa tilivelvollisia.
He tietävät sen. Miksi luulet heidän olevan niin puolustelevia?
Miksi he niin nopeasti haluavat vaientaa sinut tai perääntyä, -
vaikket sanoisi mitään?
Täytyy ymmärtää, että heti kun ilmoitat olevasi kristitty -
Pyhä Henki koskettaa heidän elämäänsä.
Tiesitkö sen? Jeesus sanoo Joh. 16:8:ssa: -
"Kun [Pyhä Henki] tulee, niin hän näyttää maailmalle todeksi -
synnin ja vanhurskauden ja tuomion:
synnin, koska he eivät usko minuun".
Heti kun ilmoitat jollekulle julkisesti, että uskot Jeesukseen, -
Pyhä Henki vahvistaa hänelle, että hänenkin tarvitsee uskoa Jeesukseen.
Et ole sanonut vielä sanaakaan. Keskustelu voi edetä näin: -
"Uskon Jeesukseen." - "Miksi minun pitäisi uskoa Jeesukseen?"
"En sanonut niin." - "Mutta ajattelit kuitenkin."
"Totta." - "Mitä minä sanoin?"
Pyhä Henki antaa synnintunnon.
Muista, että Pyhä Henki sanoo paljon enemmän kuin sinä.
Vartioi huuliasi, sanojasi.
Ole viisas evankeliumin ilmaisemi- sessa, sillä Pyhä Henki on kanssasi.
Ihminen voi tietää jotain Kristuksesta. Hän voi Nikodeemuksen tavoin sanoa:
"Tiedän, että Jeesus on Jumalasta." Hän voi sanoa perustelunsa.
Nikodeemuksen perusteena olivat merkit, ihmeet ja tunnusteot.
Voi olla muitakin. Näethän, -
usko ei ole uskomista ilman todisteita.
Usko on uskomista Jumalaan, -
mutta uskomme on perusteltavissa.
Eli he tietävät jotain Jumalasta ja kenties jotain Kristuksesta.
Mutta keskustelussanne tahdot johdattaa heidät askel askeleelta, -
sitä mukaa kun he ovat valmiita ― älä painosta ―
ymmärtämään vähitellen, kuka Jeesus on.
Ja sitten tulee huipennus.
Kolmannella kerralla Jeesus ilmaisi asian vahvasti: -
"Teidän täytyy syntyä uudesti".
Se on ratkaiseva asia.
Kristittynä olemisessa kyse on -
Jumalan elämän vastaanottamisesta sisimpään.
Se on hengellinen uudestisyntymä.
Jumala ottaa pois vanhan ja laittaa sisimpään uuden elämän, -
Jumalan, Kristuksen elämän. Sitä kristittynä oleminen on.
Jeesus: "Teidän pitää syntyä uudesti. Miten et sitä tiedä? Olet opettaja."
Hän selitti jälleen vedestä ja Hengestä syntymistä.
Hän ammensi Vanhan testamentin opetuksista -
liittyen Jumalan lupaukseen juutalaiskansalle.
Tämä mies, Israelin opettaja, ei ymmärtänyt sitä.
Hänellä ei ollut hengellistä ymmärrystä.
Mutta Jeesus sanoi: "Teidän täytyy syntyä uudesti."
Minusta tämä on suurin kannustin -
evankelioinnille, Kristuksesta kertomiselle.
Sillä ilman tuota elämää, mitä jää jäljelle? Kuolema.
Ja muuta tietä ei ole.
Vain Jeesus. Hän antoi henkensä, Joh. 3:16. "Sillä niin on Jumala -
maailmaa rakastanut, että hän antoi ainokaisen Poikansa, ettei yksikään,
joka häneen uskoo, hukkuisi, vaan hänellä olisi iankaikkinen elämä."
Ja tämä repii maailman ennakkokäsitykset meistä: -
"Sillä ei Jumala lähettänyt Poikaansa maailmaan tuomitsemaan maailmaa, -
vaan sitä varten, että maailma hänen kauttansa pelastuisi."
Se on Jumalan armollinen tarjous. Se perustuu rämäpäiseen rakkauteen.
Ja Hän tavoittelee sinua. Ei ole muuria, jota Hän ei kaataisi, -
ei vuorta, jota Hän ei kiipeäisi, ei valhetta, jota Hän ei repisi, -
saadakseen sinut käsiinsä. Se on ylivoimaista, mahtavaa rakkautta.
Ja se rakkaus on ulospäin suuntautuvaa.
Jos sanomme, että meillä on Jumalan rakkaus ja pidämme sen itsellämme, -
emme ainakaan ole ymmärtäneet, mitä meillä on. On aika ymmärtää se.
Se on samassa Kristuksen Hengessä, rakkauden hengessä, -
joka on kärsivällinen ja ystävällinen. Ei tuomitseva.
Joka on valmis odottamaan ja viettämään aikaa ihmisten kanssa.
Tähän liittyy prosessi.
Jeesus sanoo, että pitää syntyä uudesti. Ei ole muuta toivoa.
Hän selittää myös, että tämä on -
syvällistä Pyhän Hengen työtä.
Salaisuus tässä on yhteistyö Pyhän Hengen kanssa.
Rukous, antaminen Jumalalle mahdollisuus toimia, kylväminen.
Uudesti synnytään siemenestä.
Raamattu sanoo, että synnymme uudesti Jumalan Sanan siemenestä.
Kylvämme siemeniä, -
ja Jumala tekee työn. Se on prosessi. Se vie aikaa.
Mutta tulee hetki, jolloin täytyy tehdä Jeesus-juttu -
ja kehottaa ratkaisuun: -
Teidän täytyy syntyä uudesti.
Kun sanoin sanan "täytyy", joku saattoi kokea jotain.
Ehket kokenut mitään.
Mutta kun Jumalan Henki on siinä, se on voimallista.
Ratkaisukehotus täytyy antaa oikealla hetkellä.
Katsotaan valkokankaalle. Siinä on paljon tietoa, mutta älkää säikähtäkö.
Mutta saatte tuntumaa. Tämä on Engelin asteikko.
Engel teki sosiologisia tutkimuksia ja hahmotteli prosessin -
alusta loppuun ihmisen tulemisessa Kristuksen luo.
Se alkaa alhaalta miinusasteikolla.
Ihminen on tietoinen korkeimmasta mutta ei tiedä evankeliumista.
Uskon, että sitäkin edeltää tila, jossa ihminen ei tiedä yliluonnollisuudesta.
Jos sellaista patistaa ratkaisuun, ellei Pyhä Henki ohjaa, sitä ei tapahdu.
Sellaista ihmistä pitää ravita ja tutustuttaa häntä, -
auttaa tajuamaan, että on olemassa yliluonnollinen maailma, -
että Jumala on olemassa ja että Hän lähetti Kristuksen.
Auttaa tajuamaan, mitä evankeliumi on ja mitä se merkitsee.
Johtaa hänet ratkaisun paikalle ja uudesti syntymään.
Asteikko ei pääty siihen, kun ihminen ottaa vastaan Jeesuksen.
Se jatkuu lujittumiseen.
Tämä on erikoissanastoa. Tarkoitus on osoittaa, että kyse on prosessista.
Ratkaisun jälkeinen arviointi, ruumiiseen liittyminen, -
käsitteellinen ja käytöksellinen kasvu, yhteys Jumalaan, huoneenhaltijuus.
Se on prosessi. Se ei pääty Kristuksen vastaanottamiseen.
Kuvan voi poistaa näkyviltä. Tarkoitus on osoittaa, että se on prosessi.
Asteikko voi alkaa nollasta, jossa ei ymmärretä, että Jumala on olemassa.
Kääntymiskohta voi tulla tässä, jossa ihminen ottaa vastaan Kristuksen.
Ei ole hyödyllistä -
yrittää pakottaa tai painostaa ihmistä ratkaisuun, ennen kuin hän on valmis.
Uskon, että maailmassa on monta sellaista ihmistä, -
tuhansittain, ehkä jopa miljoonittain, -
jotka eivät usko, että se on totta, mutta toivovat, että se olisi, -
ja jotka yrittävät löytää aihetta selvittää, onko se totta.
He nimittäin tiedostavat, ettei koko planeetalla ole parempaa uutista -
kuin se, että Jeesus rakastaa sinua ja Hän kuoli puolestasi -
viedäkseen sinut taivaaseen ja antaakseen sinulle ikuisen elämän, -
joka ei ole vain taivaaseen pääsyä vaan elämän laatua, -
vaikkakin koemme ahdinkoa, koettelemuksia ja pettymyksiä -
aina uuteen luomiseen saakka.
He kaipaavat sitä.
Eräs juutalaismies sanoi minulle: "En usko, että Jeesus on Messias."
"Mikset?" - "Koska judaismi opettaa, että kun Messias tulee, -
universaali veljeys leviää kaikkialle maailmaan."
Mutta sehän on juuri sitä, mitä me olemme.
Katsokaapa! Täällä on universaalin veljeyden alku.
Ihmisiä joka kansasta, kulttuurista, taustasta.
Rakastamme samaa Jeesusta.
Mutta se ei räjähdä maailmanlaajuisesti täyteydessään, -
ennen kuin tämä planeetta on suoraan Jeesuksen Kristuksen vallan alla, -
kun Hän tulee täyttämään valtakun- nan, joka jo rakentuu sydämessämme.
Kiitos Jeesukselle!
Sanon myös näin.
Satsaan paljon tämänlaiseen ajatteluun.
Teen kovasti työtä Brasiliassa.
Haastattelen satoja ihmisiä. Kirjoitan kirjaa portugaliksi.
En osaa sitä mutta tyttäreni osaa.
Tutkin, mitä ihmiset ajattelevat, todella ajattelevat.
Olen huomannut, että likipitäen kaikki, -
minkä he toivovat olevan totta, -
liittyy jollain tavalla siihen, mitä evankeliumi tarjoaa.
Jos se on rauha ― evankeliumi.
Jos se on täyttymys ― evankeliumi.
Ei maailmallinen, humanistinen täyttymys vaan tarkoituksen täyttymys.
Jos se on suhde ― evankeliumissa on se.
Muistakaa tämä: meillä on se, mitä he tahtovat.
Ei vain, mitä he tarvitsevat ― tahtovat, etsivät.
Toki on monia esteitä ylitettävänä.
Siksi tunnistamme, millä paikalla ihminen on.
Rohkaisemme Hengen työtä heissä sillä paikalla.
Emme pakota emmekä painosta sitä, sillä se kaikki on Pyhän Hengen työtä.
Niinpä rohkaisen teitä.
On aika toimia.
Kerrataanpa vielä. Puhun -
askeleiden ottamisesta sielujen voittamiseksi Kristukselle.
Toimintaan ryhtymisen periaate -
on ajankohtainen monille täällä.
Ei vain sielujen voittamisessa -
vaan seuraavassa askeleessa elämässänne.
Koen vahvaa kehotusta kertoa teille, -
että on aika toimia.
Jos se on prosessi ja aikomus, -
joka on Jumalasta ja vahvistettu, ja uskot Jumalan olevan siinä, -
mutta edessä saattaa olla este, raivaa se pois tieltä. Toimi!
Tee se! Ota askel!
En rohkaise tekemään kaikkea, mitä mielessänne on.
En tiedä, mitä siellä on. Pelkään, mitä jonkun mielessä saattaa olla.
Mutta puhun Jumalan mielen mukaisesta toiminnasta.
Ei riitä, että mielessään suostuu tai aikoo.
Ota se askel ja ryhdy toimeen, -
joka työntää sinua eteenpäin Jumalan tarkoituksissa.
Se alkaa siellä, missä olet. Jumala on asettanut sinut sinne, -
missä Hän haluaa sinun olevan. Voi olla, että inhoat sitä. Saatat sanoa: -
"Tässä säälittävässä yksiössäkö?
Tässä surkeassa työssäkö? Tämän hirveän pomon alaisuudessako?"
Niin, toistaiseksi. Ehkä Hän johtaa eteenpäin.
Mutta toistaiseksi olet siinä Jumalan istuttamana.
Sinun on määrä kukoistaa ja kantaa hedelmää siinä.
Jumala siirtää sinut pois, kun Hän on valmis.
Mutta nyt ― älä katso huomiseen. Tänään on pelastuksen päivä.
Suomennos: Marianne Tenetz